**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL ŠILUTĖS RAJONO SAVIVALDYBĖS VALDOMŲ BENDROVIŲ PASIEKTŲ VEIKLOS TIKSLŲ VERTINIMO TVARKOS APRAŠO PATVIRTINIMO**

2019 m. spalio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos akcinių bendrovių įstatymo 371 straipsnio 2 dalimi, Šilutės rajono savivaldybės taryba nusprendžia:

1. Patvirtinti Šilutės rajono savivaldybės valdomų bendrovių pasiektų veiklos tikslų vertinimo tvarkos aprašą ([pridedama](TUR12priedasKV.docx)).

2. Įpareigoti Šilutės rajono savivaldybės valdomų bendrovių vadovus, rengiant bendrovių veiklos strategijas, vadovautis šio sprendimo 1 punkte nurodytu tvarkos aprašu.

3. Pripažinti netekusiu galios Šilutės rajono savivaldybės tarybos 2018 m. birželio 28 d. sprendimą Nr. T1-1076 „Dėl Šilutės rajono savivaldybės kontroliuojamų uždarųjų akcinių bendrovių pasiektų veiklos tikslų vertinimo tvarkos aprašo patvirtinimo“.

Savivaldybės meras

Virgilijus Pozingis

2019-10-

Dalia Rudienė

2019-10-

Živilė Targonskienė

2019-10-14 G

Stanislova Dilertienė

2019-10-14

Vita Stulgienė

2019-10-14

Rengė Zita Tautvydienė, tel. (8 441) 79 206, el. p. zita.tautvydiene@silute.lt

2019-10-11

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIAUS TURTO POSKYRIS

AIŠKINAMASIS RAŠTAS

**Dėl TARYBOS SPRENDIMO** „**DĖL ŠILUTĖS RAJONO SAVIVALDYBĖS VALDOMŲ BENDROVIŲ PASIEKTŲ VEIKLOS TIKSLŲ VERTINIMO TVARKOS APRAŠO PATVIRTINIMO“ PROJEKTO**

2019 m. spalio 11 d.

Šilutė

|  |  |
| --- | --- |
| ***1. Parengto projekto tikslai ir uždaviniai.*** | |
| Pakeitus Savivaldybės valdomų uždarųjų akcinių bendrovių „Šilutės šilumos tinklai“, „Šilutės vandenys“, Šilutės autobusų parkas“ valdymą (nesudaromos stebėtojų tarybos), patvirtinti naują Šilutės rajono savivaldybės valdomų bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašą. |
| ***2. Kaip šiuo metu yra sureguliuoti projekte aptarti klausimai.*** | |
| Pagal [Lietuvos Respublikos vietos savivaldos įstatymo](https://www.e-tar.lt/portal/lt/legalAct/TAR.D0CD0966D67F/asr) 18 straipsnio 1 dalį savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.  Pagal [Lietuvos Respublikos akcinių bendrovių įstatymo](https://www.e-tar.lt/portal/lt/legalAct/TAR.E22116F1B0E0/asr) 371 straipsnio 2 dalį uždarųjų akcinių bendrovių, kurių akcijos ar dalis akcijų, suteikiančių daugiau kaip 1/2 visų balsų šių bendrovių visuotiniame akcininkų susirinkime, priklauso savivaldybei nuosavybės teise, vadovai priimami į darbą 5 metų kadencijai ir tas pats asmuo tos pačios bendrovės vadovu gali būti renkamas ne daugiau kaip dvi kadencijas iš eilės. Kad vadovas būtų renkamas antrai kadencijai, įvertinama, ar pasiekti visi bendrovei nustatyti veiklos tikslai. Pasiektų veiklos tikslų atitiktis jai nustatytiems veiklos tikslams vertinama savivaldybės tarybos nustatyta tvarka.  [Šilutės rajono savivaldybės tarybos 2018 m. birželio 28 d. sprendimu Nr. T1-1076](http://www.infolex.lt/silute/Default.aspx?Id=3&DocId=43774) patvirtintas Šilutės rajono savivaldybės kontroliuojamų uždarųjų akcinių bendrovių pasiektų veiklos tikslų vertinimo tvarkos aprašas. Minėtame apraše numatyta, kad bendrovės stebėtojų taryba svarsto ir tvirtina bendrovės veiklos strategiją, analizuoja ir vertina informaciją apie bendrovės veiklos strategijos įgyvendinimą, šią informaciją teikia savivaldybės administracijos direktoriui ar eiliniam visuotiniam akcininkų susirinkimui. Savivaldybės valdomose bendrovėse stebėtojų tarybos nebesudaromos ([Šilutės rajono savivaldybės tarybos 2019 m. birželio 27 d. sprendimas Nr. T1-70](http://www.infolex.lt/silute/Default.aspx?Id=3&DocId=46528) „Dėl Šilutės rajono savivaldybės valdomų bendrovių kolegialių priežiūros organų“), todėl vadovaujantis Lietuvos Respublikos akcinių bendrovių įstatymu parengtas naujas Šilutės rajono savivaldybės valdomų bendrovių pasiektų veiklos tikslų atitikties joms nustatytiems veiklos tikslams vertinimo tvarkos aprašo projektas, kuriame numatyta, kad bendrovės vadovas svarsto ir tvirtina bendrovės veiklos strategiją, analizuoja ir vertina informaciją apie bendrovės veiklos strategijos įgyvendinimą, šią informaciją teikia eiliniam visuotiniam akcininkų susirinkimui. Veiklos strategijos projektas tūri būti suderintas su Savivaldybės administracijos direktoriumi. | |
| ***3. Kokių pozityvių rezultatų laukiama.*** | |
| Vadovaujantis teisės aktais, patvirtintas Savivaldybės valdomų uždarųjų akcinių bendrovių „Šilutės šilumos tinklai“, „Šilutės vandenys“, Šilutės autobusų parkas“ pasiektų veiklos tikslų atitikties joms nustatytiems veiklos tikslams vertinimo tvarkos aprašas. | |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** | |
| Nenumatoma. | |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** | |
| Nėra. | |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | |
| [Antikorupcinio vertinimo pažyma pridedama](TUR12_antikor.docx). | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** | |
| Nėra. | |
| ***8. Projekto autorius ar autorių grupė.*** | |
| Zita Tautvydienė, Ūkio skyriaus Turto poskyrio vedėja. | |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** | |
| Savivaldybės valdomos bendrovės, pasiekti veiklos tikslai, tvarkos aprašas. | |
| ***10. Kiti, autorių nuomone, reikalingi pagrindimai ir paaiškinimai.*** | |
| Nėra. | |

Ūkio skyriaus Turto poskyrio vedėja Zita Tautvydienė